Tyskland spilte ikke kamp den 7. oktober, men kom tilbake den 11. oktober med seier 4–1 i Slovakia, Slovakias andre hjemmetap med mer enn tre mål. Tysklands spiss Lukas Podolski fikk beste mulige karakter i kicker etter kampen, hvor han scoret to mål. Wales tok sin første seier med 3–1 over Kypros, og gikk dermed forbi Kypros på tabellen, og Tsjekkia gikk på sitt første poengtap etter 1–1 i Irland. Dette var irenes første poeng i kvalifiseringen, men Press Association hevdet at deres innsats på Lansdowne Road var god nok til å fortjene alle tre poengene.